LinkedIn , samfélagsmiðill fyrir fagfólk - Lykill dagsins 7/7 Fyrir þá sem eru ekki alveg með það á hreinu þá er LinkedIn samfélagsmiðill fyrir fagfólk . Hann leyfir þér að auka tengingar við aðra á atvinnumarkaðinum ásamt því að byggja upp þína vinnumöppu . Þetta hjálpar til dæmis mikið til við að auka samstarf við annað fólk eða önnur fyrirtæki sem eru að í sama bransa og þú og auðvitað líka til að leita sér að vinnu . Auglýsingar á LinkedIn eru sérstakar á þann hátt að þú getur einangrað markhópana þína öðruvísi . Þú getur náð til einstaklinga út frá fyrirtækinu sem þeir starfa hjá , hvað iðnaði þeir vinna í , hvaða starfsstétt þeir eru í o.s.frv . Ertu með þjónustu fyrir fyrirtæki ? Veldu framkvæmdastjóra , markaðsstjóra og sölustjóra í íslenskum fyrirtækjum og miðaðu auglýsingunni þinni bara að þeim . Ertu með vöru sem hentar fyrir fóstrur , lækna , tónlistarmenn , o.s.frv. ? Miðaðu þá vörunni þinni bara að þeim . Þú getur auðvitað miðað auglýsingunum bara á fólk sem býr á ákveðnu svæði eða eftir aldri og kyni en einnig eftir stærð fyrirtækis sem þau vinna hjá og hvaða hæfileikum þau búa yfir . Einnig er hægt að miða auglýsingum eftir áhugamálum og búa til " lookalike groups “ , hópum sem líkjast þeim sem versla nú þegar við þig . Auglýsingar á LinkedIn eru vissulega dýrari en samsvarandi auglýsingar á öðrum samfélagsmiðlum en það er góð ástæða fyrir því . Allir sem eru inná LinkedIn eru þar af atvinnutengdum ástæðum . Þar eru allir í vinnuhugarástandi og auglýsingar á vöru eða þjónustu sem hjálpar þeim eða þeirra fyrirtæki ná því betur til þeirra . Umfang LinkedIn fer ört vaxandi og fleiri og fleiri eru að notfæra sér þennan miðil til að byggja tengslanet sitt og koma sér betur á framfæri . Einnig er gott að hafa í huga að LinkedIn styður ekki íslensku sem tungumál og slekkur oft á auglýsingum á tungumálum sem það þekkir ekki . Þú getur komist framhjá þessu með því að vera með myndband þar sem er talað á íslensku . Þá ertu líka að notfæra þér niðurstöður rannsókna sem sýna að þú getur aukið fjöldann sem smellir á auglýsinguna þína um allt að 160% bara með því að það er manneskja í auglýsingunni .